
 RAPORT DE SPECIALITATE 

privind modificarea organigramei și a ștatului de funcții în regim contractual 

din cadrul Direcției de Asistență Socială
            Directia de Asistenta Sociala este instituție specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.  
            Prin HCL 380/15.12.2023 a fost aprobată organigrama, ștatele de funcții publice și funcții în regim contractual în urma reorganizării Direcției de Asistență Socială.
            Potrivit prevederilor art. 82 alin. (7) și (8) din Legea învățământului preuniversitar nr.198/2023 modificat prin Legea nr. 427/2023, personalul medical de specialitate din cadrul unităților de învățământ preuniversitar de stat, inclusiv cel din unitățile de învățământ special și cel din creșele publice, este angajat de autoritățile administrației publice locale, cu avizul Ministerului Sănătății și salarizat conform Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare.

           Finanțarea cabinetelor medicale din unitățile de învățământ preuniversitar de stat, inclusiv a celor  din unitățile de învățământ special de stat și cel din creșele publice, în ceea ce privește cheltuielie de personal, se asigură conform prevederilor art. 3 și art. 21 din OUG nr. 162/2008 privind transferul ansamblului de atribuții și competențe exercitate de Ministerul Sănătății Publice către autoritățile administrației publice locale, aprobată prin Legea nr. 174/2011, cu modificările și completările ulterioare.,,                        

             Personalul medical de specialitate din cadrul unităților de învățământ preuniversitar de stat, inclusiv cel din unitățile de învățământ special de stat și cel din creșele publice este preluat în structura de personal medical, angajat de autoritățile administrației publice locale, conform prevederilor Ordinului  comun nr.3040/114/670/2024 pentru aprobarea Procedurii privind predarea-preluarea personalului medical de specialitate din unitățile de învățămant preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale.

 Astfel, personalul medical de specialitate din cadrul Creșei Drobeta Turnu Severin cu (1 post de medic primar. 4 posturi de asistent medical și 12 posturi de asistent medical principal), și unitățile de învățământ special de stat, respectiv Liceul Tehnologic Special Drobeta cu (2 posturi de asistent medical principal)  și Centrul Școlar pentru Educație Incluzivă ,,Constantin Pufan,, cu (1 post de medic specialist și 3 posturi de asistent medical principal) va fi preluat prin transfer în conformitate cu prevederile Ordinului comun nr.3040/114/670/2024 privind aprobarea Procedurii privind predarea-preluarea personalului medical de specialitate din unitățile de învățămant preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale.

            În acest sens, pentru preluarea personalului medical de specialitate din Creșa Drobeta Turnu Severin precum și cel din unitățile de învățământ special de stat, mai sus menționate, în cadrul Compartimentului Cabinete medicale școlare, propunem înființarea următoarelor posturi în cadrul Compartimentului Cabinete medicale școlare: 1 post de medic primar, 1 post de medic specialist, 15 posturi de asistent medical principal (PL) și un post asistent medical (PL).
În urma modificărilor intervenite se impune modificarea structurii Compartimentului Cabinete medicale școlare aflat în structura Serviciului Resurse Umane.
            Numarul de posturi propus la nivelul Directiei de Asistenta Sociala este 483 posturi aflate in structura aparatului propriu si 84 posturi la Creșa Drobeta Turnu Severin, unitatea de învățământ cu personalitate juridică aflata in subordinea Direcției de Asistență Socială. 
           În urma modificărilor intervenite, structura organizatorică a Direcției de Asistență Socială va avea următoarea structură: 

 -  Aparatul propriu : - 74 funcții publice: 9 funcții de conducere și 65 funcții de execuție ;

                                   - 57 funcții contractuale : 2 posturi de conducere și 55 posturi de execuție.
 - Compartiment Cabinete medicale școlare : 107 posturi contractuale: 4 posturi de coordonare și 103 posturi de execuție;
 - Compartiment Asistenți personali: 245 posturi contractuale; 
 - Creșa Drobeta Turnu Severin unitate de învățământ cu personalitate juridică cu 84 posturi contractuale:     

     1 post de conducere și 83 posturi de execuție.
              Având în vedere cele prezentate propunem spre aprobare modificarea organigramei și a ștatului  funcții în regim contractual ale Direcției de Asistență Socială,  conform anexelor nr. 1 și nr.2 în ședința extraordinară.

